
			BESTELAKO XEDAPENAK

			HEZKUNTZA SAILA

			4540

			EBAZPENA, 2026ko urriaren 15ekoa, Langileriaren kudeaketa zuzendariarena, zeinaren bidez iragartzen baita zozketaz aukeratuko dela zer letraren araberako ordena alfabetikoz kudeatuko diren hautagaiak 2027-2028 ikasturteko ordezkapenetarako eta ikasturte berean litezkeen gainerako hautaketa-prozesuetan.

			Hezkuntzako sailburuaren 2026ko maiatzaren 11ko aginduz, zeinaren bidez arautu egin baitzen aldi baterako irakasleen hautaketa eta kudeaketa Autonomia Erkidegoko unibertsitatez kanpoko ikastetxe publikoetarako, izen-abizenen ordena alfabetikoa baliatuko da puntuazio-berdinketak hausteko, eta ordena horren abiapuntu-letra urtero egingo den zozketa batean aukeratuko da.

			Letra horren arabera zehaztuko da, halaber, zer hautagaik hasiko duen hurrenkera alfabetikoa ikasturtean izan litezkeen gainerako hautaketa-prozesuetan, zozketa honetan aukeratutako letra dutenetako lehenak, hain zuzen ere.

			Aurreko guztiagatik, hau

			EBAZTEN DUT:

			Artikulu bakarra.– Iragartzea ezen, puntuazio-berdinketarik gertatuz gero 2027-2028 ikasturteko ordezkapenetarako, hautagaien tokia zerrendan zozketa bidez zehaztuko dela, eta zozketa hori 2026ko azaroaren 6an egingo dela, 10:00etan eta Hezkuntza Saileko Langileak Kudeatzeko Zuzendaritzaren egoitzan (Donostia-San Sebastian kalea 1, Vitoria-Gasteiz). Zozketa beraren emaitza erabilita erabakiko da, halaber, hautagaien esku-hartzearen abiapuntu alfabetikoa ikasturtean egiten diren gainerako hautaketa-prozesuetan, zeren, bere izen-abizenengatik lehenengoa dagoena zozketako letra dutenen artean, horrexekin hasiko baita hurrenkera.

			Vitoria-Gasteiz, 2026ko urriaren 15a.

			Langileriaren kudeaketa zuzendaria,

			UNAI NIETO MARIJUAN.

